Teslîm Toreyî 24ê teşrîna peyêne de nêweşxane de wefat kerdibi. Merkezê Komelî yê Kurdan ê Demokratîkî yê Kolnî seba yadkerdişê Toreyî aktîvîteyê kerde.
Yadkerdişî de lajê ey Şukru Toreyî qisey kerd û vat: "Ma ci rê vatêne rayembaz. Ma heman rêxistine de mendî. Ma 21 serre qet yewbînî nêdî. Dima ma zindan de yewbînî dî. 8 serre ma pîya zindan de mendî."
Embazê ci yê zindanî Mehmet Surmelîyî zî vat: "O seba ma Kek Teslîm bi. Dîyîşê ci tim kelecanêk dayêne ma. Ma pê sereberz ê. O şorişgêrêk bi. O qet dûrê têgêrayîşê kurdan nêbi. Her wext vatêne bawerîya xo pê PKKyî bîyarê."
